cyanic-selkie/wikianc huggingface dataset:
Anthology 2
Anthology 2 — ჯგუფ The Beatles-ის კომპილაციური ალბომი სერიიდან Anthology, რომელიც გამოიცა 1996 წლის მარტში. ეს არის მეორე ორმაგი დისკი ამ სერიიდან, რომელშიც შეტანილია ჯგუფის იშვიათი სტუდიური და საკონცერტო ჩანაწერები. ასევე ამ დისკშია სხვადასხვა ჩანაწერი - ალბომის Help! ჩაწერის დროს დარჩენილი ალტერნატიული დუბლებიდან დისკის Magical Mystery Tour პერიოდის სიმღერებამდე.
ალბომში ასევე შეტანილი იქნა ახალი სიმღერა Real Love, რომელიც თავდაპირველად წარმოადგენდა ჯონ ლენონის დემო-ჩანაწერს.
Anthology 2 დიდი წარმატებით სარგებლობდა აშშ-ში და ბრიტანეთში. გამოსვლიდან პირველი კვირის განმავლობაში გაიყიდა მისი 442.000 ასლი. მთლიანობაში, შტატებში გაიყიდა მისი 1.707.000 ასლი. ბრიტანეთში დისკმა ჩარტებში გაატარა 13 კვირა.
სიმღერების სია
ყველა სიმღერის ავტორები: ლენონი/მაკ-კარტნი. ყველა სიმღერა წარმოდგენილი სტერეოვერსიის სახით, გარდა მითითებულისა.
სქოლიო
კატეგორია:The Beatles-ის კომპილაციური ალბომები კატეგორია:1996 წლის კომპილაციური ალბომები კატეგორია:ები-როუდის სტუდიებში ჩაწერილი ალბომები კატეგორია:ალბომები ჯეფ ლინის პროდიუსერობით კატეგორია:ალბომები ჯორჯ მარტინის პროდიუსერობით
ჟიტიშტეს თემი
ჟიტიშტეს თემი (Житиште) — თემი სერბეთში, შედის შუა-ბანატის ოლქში.
თემის ადმინისტრაციული ცენტრი — ქალაქი ჟიტიშტე. ჟიტიშტეს თემი შედგება 12 დასახლებული პუნქტისგან, მათი საშუალო ფართობია 43.8 კმ².
ბოლივია 1976 წლის ზაფხულის ოლიმპიურ თამაშებზე
ბოლივიამ ზაფხულის ოლიმპიურ თამაშებზე მეხუთედ იასპარეზა 1976 წელს, კანადის ქალაქ მონრეალში. ამ თამაშებზე მათ ვერცერთი მედალი ვერ მოიპოვეს.
ლუდვიგ II (ბავარია)
ლუდვიგ II ბავარიელი (Ludwig II. von Bayern) დაბ. ლუდვიგ ფრიდრიხ ვილჰელმ ფონ ვიტელსბახი (Ludwig Friedrich Wilhelm von Wittelsbach; დ. 25 აგვისტო, 1845, ნიმფენბურგის სასახლე, მიუნხენი — გ. 13 ივნისი, 1886, შტარნბერგერ-ზეე, ბავარია) - ბავარიის მეფე 1864-1886 წლებში. მეტსახელად „ზღაპრული მეფე“ (Märchenkönig).
ბიოგრაფია
right|thumb|180px|ლუდვიგ II „წმ. გიორგის რაინდთა ორდენის“ დიდი მაგისტრის სამოსში
ლუდვიგის სიგიჟეს მის მიერ ამ პერიოდში გატარებული აქტები და წერილები არ ადასტურებენ. ექიმთა დიაგნოზის სიმართლეს ეჭვქვეშ აყენებს 11 ივნისს „ბამბერგერ ცაიტუნგში“, რომლის მთელი ტირაჟი კონფისცირებულ იქნა, გამოქვეყნებული ლუდვიგის მიმართვა ბავარიის მოსახლეობისადმი: „პრინც ლუიტპოლდს, ჩემის ნების წინააღმდეგ, განზრახული აქვს თავი ჩემი ქვეყნის რეგენტად გამოაცხადოს და ჩემი ამჟამინდელი მთავრობა ჩემი ჯანმრთელობის მდგომარეობის არასწორ მონაცემებზე დაყრდნობით ცდილობს შეცდომაში შეიყვანოს ჩემი საყვარელი ხალხი და მოამზადოს იგი სახელმწიფო ღალატის ჩასადენად.... მე მოვუწოდებ ყველა ერთგულ ბავარიელს დაირაზმოს ჩემი ერთგული მიმდევრების ირგვლივ და დაეხმაროს მათ მეფისა და სამშობლოს წინააღმდეგ დაგეგმილი ღალატის ჩაშლაში.“ (გერმ. ''Der Prinz Luitpold beabsichtigt, sich ohne meinen Willen zum Regenten meines Landes zu erheben, und mein bisheriges Ministerium hat durch unwahre Angaben über meinen Gesundheitszustand mein geliebtes Volk getäuscht und bereitet hochverräterische Handlungen vor. ... Ich fordere jeden treuen Bayern auf, sich um meine treuen Anhänger zu scharen und an der Vereitelung des geplanten Verrates an König und Vaterland mitzuhelfen.'')
რესურსები ინტერნეტში
კატეგორია:ბავარიის მეფეები კატეგორია:დაბადებული 25 აგვისტო კატეგორია:დაბადებული 1845 კატეგორია:გარდაცვლილი 13 ივნისი კატეგორია:გარდაცვლილი 1886 კატეგორია:ვიტელსბახები კატეგორია:შავი არწივის ორდენის კავალრები
ჰარის მოუბრეი
ჰარის მოუბრეი (/hæ.ɹɪs moʊbreɪ/; დ. 1999) — ამერიკელი ლინგვისტი, პროგრამისტი, კომპიუტერული ლინგვისტი. ცნობილია სხვადასხვაენოვანი ბრაილის შრიფტების ელექტრონული ვერსიების შექმნით, მსოფლიოს მრავალ ენაზე, მათ შორისაა გაგაუზური და სორბული. ჰარისი ფართოდ გამოჩნდა პოლონურ პრესაში, მას შემდეგ რაც წამოაყენა წინადადება კაშუბიურ ენაზე ელექტრონული ბრაილის შრიფტის შექმნის შესახებ. წამოყენებულმა წინადადებებმა აგრეთვე შედეგს მიაღწია ლივორნულ და ფულანის ენებზე. მოუბრეიმ აგრეთვე შექმნა ჟესტების ენა ფულანურად (ადლემის დამწერლობის საფუძველზე). 2022 წელს შექმნა ქართული ბრაილის შრიფტის ელექტრონული ვერსია, საქართველოს განათლებისა და მეცნიერების სამინისტროს, გაეროს განვითარების პროგრამის, შვედეთისა და ააიპ „მარიანის“ თანამშრომლობის ფარგლებში.
სქოლიო
კატეგორია:დაბადებული 3 ოქტომბერი კატეგორია:დაბადებული 1999 კატეგორია:ამერიკელი ლინგვისტები
მოა (კუნძული)
მოა (Moa Island) — კუნძული ავსტრალიის შტატ კვინსლენდში. იგი არის ტორესის სრუტის კუნძულებიდან ერთ-ერთი.
კუნძულზე ორი დასახლებაა, კუბინი და წმ. პოლსი, რომლებიც ბიტუმენისა და გრაველის გზითაა დაკავშირებული ერთმანეთს.
გეოგრაფია
მოა წარმოადგენს დიდ კუნძულს, რომელიც მდებარეობს ტორესის სრუტის დასავლეთ ნაწილში, დაახლოებით პაპუა-ახალი გვინეასა და ავსტრალიის შუაში. უახლოესი კუნძული, ბადუ, მისგან გამოყოფილია სამკილომეტრიანი სრუტით. მოას ფართობი შეადგენს 171,7 კმ²-ს (ეს სიდიდით მეორე კუნძულია ტორესის სრუტეში). სანაპირო ზოლის სიგრძე — 52,6 კმ. უმაღლესი წერტილი აღწევს 399 მეტრს.
მოას ზედაპირი უპირატესად კლდოვანია და დაფარულია იშვიათი მცენარეულობით.
ისტორია
1908 წელს კუნძულზე დაარსდა ანგლიკანური ეკლესიის მისია.
მოსახლეობა
2006 წლის მონაცემებით კუნძულ მოაზე ცხოვრობდა 439 ადამიანი. კუნძულზე არსებობს ორი დასახლებული პუნქტი: კუბინი (201 ადამიანი 2006 წელს) ), რომელიც განლაგებულია მოას სამხრეთ სანაპიროზე, და წმ. პოლსი (238 ადამიანი 2006 წელს ) კუნძულის ჩრდილოეთ ნაწილში. კუბინი უპირატესად დასახლებულია უელსის პრინცის კუნძულიდან და სხვა ახლომდებარე კუნძულებიდან 1870-იან წლებში გადმოსახლებულებით. წმ. პოლსში ძირითადად ცხოვრობენ წყნარი ოკეანის კუნძულებიდან გადმოსახლებულნი.
The Way We Walk
The Way We Walk — ინგლისური პროგრესული როკ-ჯგუფ ჯენესისის ვიდეო და საკონცერტო ალბომი.
The Way We Walk, Volume One: The Shorts
The Way We Walk, Volume One: The Shorts — საკონცერტო ალბომი, რომელიც გამოვიდა 1992 წელს. მასში შეტანილია ჯგუფის მოკლე ხანგრძლივობის მქონე სიმღერები, რომლებიც ჩაწერილია 1992 წლის საკონცერტო ტურნეს პერიოდში.
ალბომმა The Way We Walk, Volume One: The Shorts მიაღწია ბრიტანული ჩარტები #3 და აშშ-ის ჩარტების #35 ადგილამდე.
სიმღერების სია
ყველა სიმღერის ავტორები არიან: ტონი ბენქსი, მაიკ რეზერფორდი და ფილ კოლინზი, გარდა აღნიშნულისა
„Mama“ და „That's All“ ჩაწერილია 1987 წლის 4 ივლისს, უემბლის სტადიონზე. „That's All“ არ სრულდებოდა 1992 წლის ტურნეს დროს, ხოლო „Mama“ უფრო ადრე ამოვარდა საკონცერტო პროგრამიდან. სიმღერების უმრავლესობა ჩაწერილია ნებუორთის პარკში, 1992 წლის 2 აგვისტოს. „In Too Deep“ ჩაწერილია ტურნეს Invisible Touch Tour ერთ-ერთ კონცერტზე.
The Way We Walk, Volume Two: The Longs
The Way We Walk, Volume Two: The Longs — სერიის მეორე საკონცერტო ალბომი, რომელიც გამოვიდა 1993 წელს. სიმღერები, რომლებიც მასში იქნა შეტანილი, ჩაწერილია ჯგუფის 1992 წლის იმავე საკონცერტო ტურნეს მსვლელობისას. წინა დისკში The Way We Walk, Volume One: The Shorts შეტანილია მცირე ხანგრძლივობის მქონე სიმღერები, ჯენესისის იმ დროისთვის სამი უკანასკნელი სტუდიური ალბომიდან. მოცემულ დისკზე წარმოდგენილია უფრო დიდი ხანგრძლივობის მქონე ნომრები, როგორიცაა ძველი სიმღერების კომპილაციური ალბომი - „Dance on a Volcano/The Lamb Lies Down on Broadway/The Musical Box/Firth of Fifth/I Know What I Like (In Your Wardrobe)“.
ალბომმა მიაღწია ბრიტანული ჩარტების #1 და აშშ ჩარტების #20 პოზიციამდე.
სიმღერების სია
სიმღერის „I Know What I Like (In Your Wardrobe)“ ინსტრუმენტული იმპროვიზაციის დროს კოლინზი მღერის სტრიქონებს სხვა სიმღერებიდან. ესენია: „That's All“, „Illegal Alien“, „Your Own Special Way“ და „Follow You Follow Me“. აგრეთვე იგი ღიღინებს მელოდიას სიმღერიდან „Stagnation“. DVD დისკზე გამოცემულ კონცერტზე კოლინზი ასევე მღერის ნაწყვეტს სიმღერიდან „Misunderstanding“.
The Way We Walk - Live in Concert
The Way We Walk – Live in Concert, ვიდეო, გამოვიდა 1993 წელს და 2001 წელს ორმაგი DVD-ის ფორმატში. განსხვავებით საკონცერტო ალბომიის ვერსიისგან, ვიდეოში შეტანილია უშუალოდ 1992 წლის ერლს კორტის კონცერტი.
სქოლიო
კატეგორია:ჯენესისის ვიდეო ალბომები კატეგორია:ჯენესისის საკონცერტო ალბომები კატეგორია:1992 წლის საკონცერტო ალბომები კატეგორია:1993 წლის საკონცერტო ალბომები კატეგორია:1993 წლის ვიდეო ალბომები კატეგორია:2001 წლის საკონცერტო ალბომები კატეგორია:2001 წლის ვიდეო ალბომები
კატეგორია:ალბომები ნიკ დეივისის პროდიუსერობით
211
თარიღი უცნობია
*
ლევი მვანავასა
ლევი პატრიკ მვანავასა (Levy Patrick Mwanawasa, დ. 3 სექტემბერი, 1948, მუფულირა, ჩრდილოეთ როდეზია — გ. 19 აგვისტო, 2008, პარიზი, საფრანგეთი) - ზამბიის პოლიტიკური მოღვაწე, პრეზიდენტი 2002-2008 წლებში
ბიოგრაფია
დაიბადა ჩრდილოეთ როდეზიაში (დღევანდელი ზამბია), 10-შვილიანი ოჯახის მეორე შვილი. იურიდიული განათლება მიიღო ზამბიის უნივერსიტეტში. 1974-1978 წლებში ეწეოდა კერძო პრაქტიკას და ჩამოაყალიბა იურიდიული ფირმა „მვანავასა და კომპანია“, 1985 წელს დაინიშნა ზამბიის გენერალური პროკურორის მოადგილედ, მაგრამ 1986 წელს დაუბრუნდა კერძო პრაქტიკას. 1989 წელს მან დაიცვა კენეთ კაუნდას მიერ სახელმწიფო გადატრაილების მცდელობაში დადანაშაულებული ქრისტონ ტემბო და მოიგო სასამართლო პროცესი. 1991 წელს ახლადარჩეულმა პრეზიდენტმა დანიშნა ვიცე-პრეზიდენტად (1991-1994)
არჩევნები 2006
2006 წლის 28 სექტემბრის საპრეზიდენტო არჩევნებზე კვლავ მმართველი პარტიის კანდიდატია და ამჯერად 43 %-ით იმარჯვებს და მეორე ვადით ხდება ქვეყნის პრეზიდენტი. მისი მთავარი კონკურენტია ზამბიის პატრიოტული ფრონტის ლიდერი მაიკლ სატა (მიიღო ხმების 29,4 %). რამდენიმე დღეში ჩამოაყალიბა ახალი მინისტრთა კაბინეტი და ვიცე-პრეზიდენტად დანითნა რუპია ბანდა.
პირადი ცხოვრება
thumb|200px|ამერიკის პირველი ლედი [[ლორა ბუში, პრეზიდენტი ლევი მვანავასა და მისი მეუღლე მაურინ მვანავასა]] 1988 წელს დაქორწინდა მაურინ მვანავასაზე, რომელთანაც შეეძინა 4 შვილი, ხოლო წინა ქორწინებიდან ჰყავს 2 შვილი. მეუღლე მაურინი იეღოვას მოწმეა.
გარდაცვალება
2008 წლის 29 ივლისს, ეგვიპტის ქალაქ შარმ-ელ-შეიხში, აფრიკული ქვეყნების კონფერენციაზე გადაიტანა ინფარქტი. ეგვიპტეში მცირე მკურნალობის შემდეგ სამკურნალოდ გადაიყვანეს პარიზის ერთ-ერთ კლინიკაში, სადაც გარდაიცვალა 19 აგვისტოს.
პოკროვსკოე (ბაშკირეთი)
პოკროვსკოე (Покровский; Покровское) — სოფელი რუსეთის ფედერაციაში, ბაშკირეთის რესპუბლიკის ბლაგოვეშჩენსკის რაიონში.
სქოლიო
კატეგორია:ბლაგოვეშჩენსკის რაიონის სოფლები
Rogeria manni
Rogeria manni — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Rogeria-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ფარაონი (წიგნი)
ფარაონი (Faraon) 一 პოლონელი მწერლის, ბოლესლავ პრუსის რიგით მეოთხე და ბოლო რომანი. ავტორი ნაწარმოებზე ერთი წლის განმავლობაში, 1894-1895 წლებში მუშაობდა. ნაწარმოები, თავდაპირველად, სერიებად იბეჭდებოდა 1895-1896 წლებში, ხოლო წიგნის სახით 1897 წელს გამოქვეყნდა. ეს იყო ავტორის ერთადერთი ისტორიული რომანი, მის გამოცემამდე კი ავტორი ყველანაირ ისტორიულ მხატვრულ ნაწარმოებს ეწინააღმდეგებოდა, გამომდინარე იქიდან, რომ, მისი აზრით, ისტორიული ნოველები ამახინჯებენ ისტორიას.
ფარაონი ჩესლავ მილოშმა აღწერა, როგორც „რომანი სახელმწიფო ძალაუფლების შესახებ, რომელიც უნიკალური და გამორჩეულია მე-19 საუკუნის ლიტერატურაში. პრუსმა, რომელმაც ნაწარმოების ცენტრში რამზეს XIII-ის ეპოქა დააყენა, წარმოაჩინა ძალაუფლებისთვის ბრძოლის არქეტიპი, რომელიც, საუკუნისა თუ დროის სხვა მონაკვეთის მიუხედავად, ნებისმიერ სახელმწიფოში არსებობს“.
მასში დიდი ოსტატობითაა აღწერილი ძველი ეგვიპტის ისტორიის ის პერიოდი, როდესაც ქურუმთა კასტამ ისეთ ეკონომიკურ და პოლიტიკურ ძლიერებას მიაღწია, რომ დაჩრდილა ოდითგან ღმერთებთან გათანაბრებული ფარაონების ხელისუფლება. ბოლოს კი უმაღლესმა ქურუმმა ხელთ იგდო სამეფო ტახტიც.
ნაწარმოებზე მუშაობის დაწყებამდე პრუსი კარგად გაეცნო ძველი ეგვიპტის ისტორიას, წეს-ჩვეულებებს, რელიგიას, ხელოვნებასა და ლიტერატურას. მისი ნაწარმოები წარმოადგენს ერთგვარ ალეგორიას ძალაუფლებისა და ერების ბედისწერის შესახებ, რომელიც მან კიდევ უფრო დამაჯერებლად ასახა ძველი ეგვიპტის სიუჟეტში იდეალური გამოხატვით. გარდა ამისა, ის გვთავაზობს კაცობრიობის ისეთივე მდიდარ ხედვას, როგორსაც უილიამ შექსპირი 一 დაწყებული კომიკურიდან ტრაგიკულამდე, ამაღლებულიდან ჩვეულამდე. წიგნი პროზაულ სტილშია დაწერილი და, აგრეთვე, შეიცავს პოეზიითა და იუმორით გაჟღენთილ, ტრანსცენდეტული სილამაზის მქონე ელემენტებს.
ფარაონი ითარგმნა ოცდასამ ენაზე და 1966 წელს ადაპტირდა ფილმადაც. ასევე, არანაკლებ აღსანიშნავია, რომ ის ცნობილი დიქტატორის, იოსებ სტალინის საყვარელი წიგნი იყო.
სიუჟეტი
ეს არის რომანი სამ წიგნად, რომელშიც უხვადაა წარმოდგენილი ნაწყვეტები ძველეგვიპტური ტექსტებიდან, ამასთანავე 一 შორეული წარსულის სოციალური ყოფის ხაზგასმულად გათანამედროვებული რეალიები.
რომანი იწყება შესავლით, რომელშიც ავტორი გვთავაზობს საკუთარ მოსაზრებას ძველეგვიპტური სახელმწიფოს ისტორიის შესახებ: ეგვიპტე ჰყვაოდა მანამ, სანამ ხალხი, ენერგიული მეფეები და ბრძენი ქურუმები საერთო კეთილდღეობისთვის იღვწოდნენ, ხოლო როცა ქვეყანაში შეჭრილმა აზიურმა ფუფუნებამ შთანთქა ფარაონთა ენერგია და ქურუმთა სიბრძნე და ეს ორი ძალა ერთმანეთს დაუპირისპირია, ათასწლოვანი ცივილიზაციის ბრწყინვალება სამუდამოდ ჩაქრა.
ჩვ.წ. XI საუკუნეში თავისი ოცდაცამეტწლიანი მმართველობის შემდეგ ფარაონმა რამზეს XII-მ ტახტის მემკვიდრედ თავისი 22 წლის ვაჟი 一 რამზესი გამოაცხადა. სასურველი ტიტულის მიღების შემდეგ, ლამაზი უფლისწული მენფის კორპუსის წინამძღოლობას მოითხოვს. მამა თანახმაა, თუკი რამზესი ჯარის ნაწილს ჩაიბარებს და მანევრებზე ღირსეულად წარდგება. მის მოქმედებას სამხედრო მინისტრი, ხერიხორი დააკვირდება 一 უმაღლესი ქურუმი, ორმოც წელს გადაცილებული ათლეტური აღნაგობის მქონე მამაკაცი, სიტყვაძუნწი და გულჩათხრობილი. ყველა აღფრთოვანებულია ტახტის მემკვიდრის ენერგიულობით, წინდახედულობითა და გამძლეობით, რომელიც უბრალო ოფიცრის სამოსში გამოწყობილი მიუძღვის ჯარს.
გზაზე, რომლითაც ჯარი მიემართებოდა, ორი ღვთიური ხოჭო შენიშნეს. ხერიხორმა მოითხოვა, შემოვლითი გზით ესარგებლათ, რამაც რამზესი ძალზე გააღიზიანა: ეგვიპტეში ხომ ყველაფერს ქურუმები განაგებენ! მათ გამო ქვეყანა თანდათან ღატაკდება, არმია რღვევის პირასაა, დაპყრობილი ხალხები ხომ სულ გათავხედდნენ. ტახტზე რომ ავა, ყველაფერი შეიცვლება 一 ქურუმებს ერთგულ მსახურებად გაიხდის და მათ ურიცხვ ქონებას დაეუფლება, რომელიც ათგზის აღემატება ფარაონთა სიმდიდრეს. „მხოლო ღმერთთა და ქურუმთა მორჩილი მეუფენი შემორჩნენ ხალხის ხსოვნას, სხვები კი დავიწყებას მიეცნენ“, 一 შენიშნავს ხერიხორის გადამწერი, ქურუმი პენტუერი 一 ხალხის წიაღიდან გამოსული ტანხმელი ასკეტი, რომელსაც დიდი ნიჭის წყალობით მნიშვნელოვანი სახელმწიფო პოსტი ეკავა. პენტუერი ყოველთვის განიცდიდა უბრალო ხალხის გაუსაძლის ყოფას და მათ დახმარებას ცდილობდა.
მანევრების დროს რამზესი ხვდება ნორჩ ებრაელ გოგონას, სარას, და მისი სილამაძით დატყვევებული, ქალიშვილს მამამისისგან 一 გედეონისგან ყიდულობს.
მემფისში დაბრუნების შემდეგ ხერიხორი 60 წლის ფარაონს ურჩევს, არ ჩააბაროს მენფის კორპუსი ახალგაზრდა რამზესს. ის ჯერ კიდევ ძალზე გამოუცდელია, თუმცა თავისი სიმამაცით სახელგანთქმული მხედართმთავარი ნითაგორიც კი გააოცა.
უარით განრისხებული რამზესი ხვდება, რომ ამაში ხერიხორის ხელი ურევია. თავად უფლისწულიც ხომ ერთ დროს ქურუმთა შეგირდი იყო და მისთვის კარგადაა ცნობილი მათი პატივმოყვარეობისა და ძალაუფლებისკენ სწრაფვის შესახებ.
რამზესის დედა, 40 წლის ულამაზესი დედოფალი ნიკოტრისა, განრისხებულია იმაზე, თუ როგორ გაიხადა მისმა ვაჟმა თანამეცხედრედ ებრაელი ქალი. იგი ეჭვობდა, რომ მისი შვილი ქურუმთა მტერი იყო, მათი, ვისი წყალობუთაც შეძლო ფარაონმა არაერთგზის აეცილებინა ომი. რამზესს კი მიაჩნია, რომ წარმატებული ომი სწორედაც რომ ხაზინის გამდიდრების საუკეთესო საშუალებაა. მანამდე კი, იმისთვის, რომ ჯარისკაცებს დაპირებული გასამრჯელო გადასცეს, ფინიკიელი მევახშისგან 一 დაგონისგან ფული უნდა ისესხოს.
ფიცხი და ჯიუტი, მაგრამ ბრძენი და სამართლიანი რამზესი კარგად ხედავს ხალხის გასაჭირს, ჩინოვნიკთა თავგასულობას, მაგრამ ჯერჯერობით არაფრის შეცვლა შეუძლია. ახლა კი ხვდება, რომ „არსებობს ძალა, რომელიც მის ნება-სურვილს აღემატება 一 სახელმწიფო ინტერესები, რომლებსაც თვით ყოვლისშემძლე ფარაონიც კი ემორჩილება. სახელმწიფო ბევრად მეტია, ვიდრე სფინქსი და ბევრად მტკიცე, ვიდრე გრანიტი“. და მაინც, რამზესი გადაწყვეტს, დაიმორჩილოს ქურუმნი და სახელმწიფოში საკუთარი წესები დაამკვიდროს.
ხალხი ეთაყვანება ახალგაზრდა რამზესს. ფარაონი ვაჟს ქვემო ეგვიპტის მეფისნაცვლად დანიშნავს და სახაზინო შემოსავლების გაკონტროლებას ავალებს. უფლისწული საჩივრებსა და ანგარიშებს ვერ აუდის, ის სასოწარკვეთილია: ხალხი რომ ხვდებოდეს, როგორი უმწეოა ხელისუფლის როლში 一 თავს მოიკლავდა. ძალაუფლების გარეშე კი სიცოცხლე ვერ წარმოუდგენია. ქურუმი მენტესუფი ეუბნება რამზესს, რომ მხოლოდ ბრძენი ქურუმებისთვისაა ცნობილი სახელმწიფო მართვის საიდუმლოება. რამზესი განრისხებულია: ამ საიდუმლოს რომ ჩასწვდეს, იძულებულია, ქურუმთა წინაშე ქედი მოიხაროს. მას უფრო და უფრო აღიზიანებს მდაბიო ხალხი და ხვდება, რომ მხოლოდ არისტოკრატიაა ის კლასი, რომელთანაც სულიერი სიახლოვე აკავშირებს.
ეგვიპტის სამ უმაღლეს ქურუმს 一 მეფრესს, ხერიხორსა და პენტუერს ბაბილონის დიდი მისანი 一 ბეროესი ეახლება. ეგვიპტელები მუხლმოყრილნი ეგებებიან უფროს ძმას, ის კი ეგვიპტეს ასირიასთან ომს ათი წლით უკრძალავს. მისი თქმით, ვარსკვლავები ამ ომში ეგვიპტელთა მარცხზე მიანიშნებენ. უმჯობესია ფინიკია, დროებით, ასირიას დაუთმოთ, ბაბილონელ ქურუმთა დახმარებით კი ასირიის მეფე ეგვიპტეში თავის ელჩებს მოავლენს.
გაქნილი ფინიკიელი ვაჭრები 一 დაგონი, რაბსუნი და თავადი ხირამი შეიტყობენ, რომ მათი სამშობლო ასირიელებს უნდა გადასცენ, ეს კი მათთვის გაკოტრების ტოლფასია. თავისი მოვალის, რამზესის საშუალებით დაგონმა ხელი უნდა შეუშალოს ასირიასა და ეგვიპტეს შორის ხელშეკრულების გაფორმებას და ისინი ერთმანეთთან ომში უნდა ჩაითრიოს, რამზესს კი ქალღმერთ აშთორეთის ქურუმი ქალი, ფინიკიელი კამა უნდა მიუჩინოს.
ქვეყნის მართვის საიდუმლოებას რომ ჩასწვდეს, მომლოცველის სამოსში გამოწყობილი, ფეხშიშველი რამზესი ქალღმერთ ხატორის ტაძარში შედის. აქ შეიგრძნობს უფლისწული ღმერთების ძალას და მრავალდღიან ლოცვასა და თვითგვემას მიეცემა.
პენტუერი გატაცებით ესაუბრება ყმაწვილს ეგვიპტის დიდებული წარსულისა და სავალალო დღევანდელობის შესახებ. ქვეყანა სწორედ ომებმა გაანადგურა, უაზრო ლაშქრობებს უამრავი მიწათმოქმედი შეეწირა, ხოლო ვინც გადარჩა, მექრთამე ჩინოვნიკების ხელში აღმოჩნდა. სწორედ ამიტომაა, რომ ბეგარას ვეღარავინ იხდის. ამიტომაა, რომ წალკოტი უდაბნოდ იქცა. ქვეყანას მშვიდობა სჭირდება, გლეხებს 一 დაფასებული შრომა 一 სხვანაირად ეგვიპტე დაიღუპება.
ბუბასთში დაბრუნებული რამზესი შეიტყობს, რომ ხაზინა კვლავ ცარიელია. ის ფულს თავად ხირამისგან სესხულობს, რომელიც ეუბნება უფლისწულს, რომ ფინიკია ასირიას მიწასთან გაასწორებს, მის ურიცხვ სიმდიდრეს დაეუფლება და ყოვლისშემძლე მმართველი გახდება. მაშინ კი ქურუმები ვეღარაფერს შეძლებენ. ხირამს რამზესი ქალღმერთ აშთორეთის ტაძარში შეჰყავს, სადაც „სამსხვერპლოზე სისასტიკეს დაუსადგურებია, მის სამსახურში კი გარყვნილება ჩამდგარა“. ტაძარში, სიყვარულის ჰანგებით გაბრუებული რამზესი თავის ორეულს ხედავს, შემდეგ შიშველ კამას. რამზესს ის თავდავიწყებით შეუყვარდება (მით უმეტეს, რომ სარა ძველებურად აღარ უყვარს), მაგრამ შინ დაბრუნებული შეიტყობს, რომ სარამ ვაჟი გააჩინა.
ბუბასთში ასირიის ელჩი სარგონი ჩამოდის, ის კამას მოსვენებას არ აძლევს. გამწარებული რამზესი გადაწყვეტს, ასირიასთან ომი დაიწყოს, მანამდე კი მამობით გამოწვეულ სიხარულს ვერ მალავს და საკუთარი პირმშოთი ამაყობს.
ფინიკიელები კვლავ აიძულებენ რამზესს, კამაზე იეჭვიანოს. ქალზე რამზესის ორეული 一 ლიკონიცაა შეყვარებული, რომელიც ცბიერ და ხარბ ქურუმ ქალს საშინლად სძულს.
ასირიელთა გულის მოსაგებად და ქურუმთა თხოვნით რამზესი ლიბიელთა ოთხ დაქირავებულ რაზმს დაითხოვს. ლიბიელები ეგვიპტის ძარცვას იწყებენ. რამზესი ქურუმებს მოღალატეებად აცხადებს და ლიბიელთა ბანდების განადგურების ბრძანებას გასცემს. მეფრესი არასოდეს აპატიებს უფლისწულს შეურაცხყოფას.
ქალღმერთ აშთორეთის მიმდევრებმა კამას, ულამაზესი მოსასხამის საშუალებით, კეთრი შეჰყარეს. ლიკონი კამასთან შეხვედრას ახერხებს. ვერაგი ქალის დაჟინებული მოთხოვნით ლიკონი სარას ვაჟს კლავს და კამასთან ერთად გარბის. ყველა ფიქრობს, რომ ჩვილი რამზესმა მოკლა. გაუბედურებული სარა ყველაფერს თავის თავზეღებს და მას დილეგში ამწყვდევენ. მეფრესს სურს, რომ მკვლელად რამზესი აღიარონ, რადგან ასეთ შემთხვევაში ის ფარაონი ვეღარასდროს გახდება.
პოლიციის უფროსი და ხირამი კამას და ლიკონს შეიპყრობენ. კამა აღიარებს, რომ პატარა ისააკი ლიკონმა მოკლა. მეფრესი ვერაგ ბერძენს თავისთან იტოვებს, კამას კეთროვანებთან უდაბნოში აგზავნის, ხოლო უბედური სარა იღუპება.
სასახლეში ფარაონ რამზეს XIII-ს ეგებებიან. „მე ჯარისკაცი ვარ და არა ქურუმი“, 一 აცხადებს ის. ხალხი და დიდებულები ზეიმობენ. ქურუმები დარდს შეუპყრია. რამზესს მოახსენებენ, რომ ხაზინა ცარიელია, ხალხი შიმშილობს, ჯარშიც უამრავი პრობლემაა. პენტუერი ურჩევს, ხალხს პატარა მიწის ნაკვეთები დაურიგოს, ეს კი დიდებულებს არ აწყობთ. ხალხი ახალი ფარაონისგან შველას ითხოვს, დარწმუნებულია, რომ რამზესი მათ დაეხმარების ხელს გაუწვდის. ფარაონი ამბობს: „ყველა შველას მთხოვს, მაგრამ საკმარისია რაიმე მოვიმოქმედო, კრიჭაში მიდგანან!“.
რამზესი დღედაღამ მუშაობს. უქნარა დიდებულებს სასახლიდან აძევებს, ხერიხორს კი სამსახურიდან დაითხოვს. არმია ძალებს იკრებს, ეგვიპტე თანდათან ფეხზე დგება, მაგრამ ხაზინა მაინც ცარიელია. ქურუმები არაფერს იძლევიან, არც დაგონი. რამზესი ხვდება, რომ უფულოდ დაიღუპება. მასთან მალულად შეღწეული ხირამი დიდძალ თანხას ჰპირდება, თუკი ფარაონი ფინიკიელებს ნებას დართავს, არხის საშუალებით, წითელი და ხმელთაშუა ზღვა ერთმანეთს დაუკავშირონ. ქურუმები, რა თქმა უნდა, წინააღმდეგნი არიან 一 ეშინიათ, რომ ამით ფარაონი გამდიდრდება. მალე ხირამი რამზესს ქურუმ სამონტუს გააცნობს. სამონტუ ძალზე ჭკვიანი და პატივმოყვარეა, მაგრამ ქურუმები წინსვლის საშუალებას არ აძლევენ, ამიტომ მზადაა, ისინი მიწასთან გაასწოროს. ასირიასთან დადებულ ხელშეკრულებას სამონტუ სამარცხვინოდ მიიჩნევს, ამიტომ ქურუმთა მხილებას განიზრახავს 一 შეეცდება, ფარაონს ქურუმთა ღალატის დამადასტურებელი საბუთები წარუდგინოს, რათა რამზესმა მეფრესი და ხერიხორი სასამართლოს გადასცეს. თავად კი ქურუმთა განძს დაეუფლება, რომელიც სახელგანთქმულ ლაბირინთში ინახება. მალე სამონტუ ამ ნაგებობის გეგმასაც მოიპოვებს.
მამის დაკრძალვის შემდეგ რამზესი მთელ ეგვიპტეს შემოივლის. ხალხი აღფრთოვანებით ეგებება, ქურუმები და დიდებულები ფეხქვეშ ეგებებიან. მხოლოდ ხერიხორი და მეფრესი არ ეპუებიან რამზესს. ხერიხორი მას თავგადასულ ბიჭს უწოდებს, რომელიც მხოლოდ ბრძანებებს იძლევა და პასუხს არაფერზე აგებს. ქვეყანას კი კვლავ ხერიხორი განაგებს და მას ბევრად მეტი ძალაუფლება აქვს, ვიდრე ფარაონს. ქურუმთა ხელში ურიცხვი სიმდიდრეა, ამიტომ რამზესი იძულებულია მათ ნებას დაემორჩილოს, წინააღმდეგ შემთხვევაში თამაშგარე მდგომარეობაში აღმოჩნდება.
რამზესის მომხრეები ხალხს აქეზებენ, რომ ტაძრებზე მიიტანონ იერიში. თავად ფარაონს, ვითომდა დაცვის მიზნით, ლაბირინთში თავისი ჯარები შეჰყავს, რათა განძს დაეპატრონოს. თავის მხრივ, არც ხერიხორი ერიდება ხალხის პროვოცირებას და მათ ტაძრების დარბევისკენ მოუწოდებს. მეფრესიც ლაბირინთის სიმდიდრის დაუფლებასა და სამეფო ტახტზე რამზესის ორეულის 一 ლიკონის დასმაზე ოცნებობს. ის ნათელმხილველიც აღმოჩნდება და ლაბირინთში მოხეტიალე სამონტუს დაინახავს. მეფრესი და განძის მცველები სამონტუს თავს დაადგებიან და ის თავს იკლავს. ფანატიკოსი მცველები გადაწყვეტენ მეფრესი და ლიკონიც მოიშორონ 一 იმ იმედით, რომ შეიძლება მათ აქვთ ლაბირინთის გეგმა.
ძალაუფლება მაშინვე ხერიხორის ხელში გადადის. ის ახერხებს წესრიგის დამყარებას და მსაჯულებს სამართლიანობისკენ მოუწოდებს. უცხოელებსაც მფარველობს, განსაკუთრებით ფინიკიელ ვაჭრებს. ასირიასთან ხელშეკრულებას აფორმებს 一 ოღონდ ფინიკიას არ უთმობს. ხაზინა, ნაწილობრივ, ლაბირინთის სიმდიდრით ივსება. ეგვიპტე კვლავ დიდების მწვერვალზეა. ხალხი ადიდებს ხერიხორს და აუგად იხსენიებს რამზესს 一 ავიწყდებათ, რომ სწორედ რამზესი ოცნებობდა ასეთ ეგვიპტეზე.
ხერიხორი დედოფალ ნიკოტრისაზე ქორწინდება და დიდებულები მას ახალი დინასტიის პირველ ფარაონად გამოაცხადებენ. ბრძენ მენესს კი ეღიმება: „მარადიული მხოლოდ ხალხია, ხალხია თავად სახელმწიფოც. და, სწორედ ამიტომაც, მათი მომავლისთვის უნდა გაისარჯონ ბრძენნიც და ხელისუფალნიც“.
სქოლიო
კატეგორია:1895 წლის რომანები კატეგორია:პოლონური რომანები
ბოლივია 1984 წლის ზაფხულის ოლიმპიურ თამაშებზე
ბოლივიამ ზაფხულის ოლიმპიურ თამაშებზე მეექვსედ იასპარეზა 1984 წელს, აშშ-ის ქალაქ ლოს-ანჯელესში. ამ თამაშებზე მათ ვერცერთი მედალი ვერ მოიპოვეს.
ადამიანის გენეტიკა
ადამიანის გენეტიკა — გენეტიკის ქვედარგი, რომელიც ადამიანის მემკვიდრეობისა და ცვალებადობის კანონზომიერებების მახასიათებლებს სწავლობს.
ბოლივია 1984 წლის ზაფხულის ოლიმპიურ თამაშებზე
რესურსები ინტერნეტში
კატეგორია:ქვეყნები 1984 წლის ზაფხულის ოლიმპიურ თამაშებზე კატეგორია:ბოლივია ზაფხულის ოლიმპიურ თამაშებზე კატეგორია:სამხრეთ ამერიკის ქვეყნები ზაფხულის ოლიმპიურ თამაშებზე
ადამიანის გენეტიკა
რესურსები ინტერნეტში
კატეგორია:გენეტიკა კატეგორია:მედიცინა კატეგორია:ადამიანი
შევარდენი (ყაზბეგის მუნიციპალიტეტი)
შევარდენი — ნასოფლარი საქართველოში, ყაზბეგის მუნიციპალიტეტში (კობის თემი), მდებარეობს თრუსოს ხეობაში, მდინარე თერგის მარცხენა ნაპირზე. ზღვის დონიდან 2020 მეტრი, სტეფანწმინდიდან 23 კილომეტრი.
დემოგრაფია
2014 წლის აღწერის მონაცემებით სოფელში უკვე აღარავინ ცხოვრობს.
სქოლიო
კატეგორია:ყაზბეგის მუნიციპალიტეტის ნასოფლარები
Rogeria micromma
Rogeria micromma — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Rogeria-ს გვარიდან. მიეკუთვნება Ponerinae-ს ქვეოჯახს. .
ტაშ-ელგა (დიურტიულის რაიონი)
ტაშ-ელგა (Ташйылға; Таш-Елга́) — სოფელი რუსეთის ფედერაციაში, ბაშკირეთის რესპუბლიკის დიურტიულის რაიონში.
2010 წლის მონაცემებით სოფელში ცხოვრობს 202 ადამიანი. რაიონულ ცენტრ დიურტიულიდან დაშორებულია 17 კილომეტრით.
2002 წლის აღწერის მიხედვით მოსახლეობის უმრავლესობას ბაშკირები (95 %) შეადგენენ.
სქოლიო
კატეგორია:დიურტიულის რაიონის სოფლები
ემილია-რომანია
ემილია-რომანია (Emilia Romagna) — რეგიონი ცენტრალური იტალიის ჩრდილოეთში, მოიცავს მდინარე პოს ხეობას და შედგება ორი ისტორიული რეგიონის — ემილიასა და რომანიასაგან. დედაქალაქია ბოლონია. მთლიანი ფართობი 22 446 კმ²-ს შეადგენს, მოსახლეობა კი 2010 წლის მონაცემებით დაახლოებით 4,4 მლნ ადამიანია.
დღეისათვის, ემილია-რომანია ევროპის ერთ-ერთ ყველაზე მდიდარ და განვითარებულ რეგიონად მიიჩნევა, აქ ფიქსირდება მშპ-ის მესამე ყველაზე მაღალი მაჩვენებელი ერთ სულ მოსახლეზე იტალიის რეგიონებს შორის. დედაქალაქი ბოლონია, იტალიაში ერთ-ერთი ყველაზე მაღალი დონის ცხოვრების დონით გამოირჩევა და გააჩნია მოწინავე და თანამედროვე სოციალური მომსახურებები. ემილია-რომანია ასევე წარმოადგენს იტალიის უმთავრეს კულტურულ და ტურისტულ ცენტრს, აქ მდებარეობს დასავლური სამყაროს უძველესი უნივერსიტეტი და მრავალი რენესანსული ქალაქი (მოდენა, პარმა, ფერარა), ასევე კვებისა და საავტომობილო წარმოებების მთავარი ცენტრები (Ferrari, Lamborghini, Maserati და Ducati). ფლობს სიცოცხლით სავსე და მრავალფეროვან სანაპირო ზოლს ადრიატიკის ზღვაზე, მრავალრიცხოვანი ტურისტული კურორტებით, რომელთა შორისაცაა რიმინი და რიჩონე.
რეგიონში იწარმოება ხილი, ღვინო, შაქრის ჭარხალი, პოს ხეობაში არის ნავთობის და გაზის რესურსები.
სქოლიო
კატეგორია:იტალიის რეგიონები
ზრენიანინის თემი
ზრენიანინის თემი (Зрењанин) — თემი სერბეთში, შედის შუა-ბანატის ოლქში.
თემის მოსახლეობა შეადგენს 127 416 ადამიანს (2007 წლის აღწერის მონაცემები), მოსახლეობის სიმჭიდროვე შეადგენს 96 ადამ./კმ². თემის ფართობი — 1327 კმ².
თემის ადმინისტრაციული ცენტრი — ქალაქი ზრენიანინი. ზრენიანინის თემი შედგება 22 დასახლებული პუნქტისგან, მათი საშუალო ფართობია 60.3 კმ².
თეოფილ გოტიე
პიერ ჟული თეოფილ გოტიე (Pierre Jules Théophile Gautier; დ. 30 აგვისტო, 1811 — გ. 23 ოქტომბერი, 1872) — ფრანგი პოეტი, დრამატურგი, ნოველისტი, ჟურნალისტი, და ლიტერატურული კრიტიკოსი.
სქოლიო
კატეგორია:ფრანგი პოეტები კატეგორია:ფრანგი მწერლები კატეგორია:დაბადებული 1811 კატეგორია:გარდაცვლილი 1872 კატეგორია:მონმარტრის სასაფლაოზე დაკრძალულნი კატეგორია:XIX საუკუნის ფრანგი რომანისტები კატეგორია:XIX საუკუნის ფრანგი დრამატურგები კატეგორია:ფრანგი ფენტეზი მწერლები კატეგორია:ფრანგი ისტორიული რომანისტები კატეგორია:ფრანგი ლიტერატურის კრიტიკოსები კატეგორია:XIX საუკუნის ფრანგი პოეტები კატეგორია:ფრანგი თეატრის კრიტიკოსები კატეგორია:XIX საუკუნის ფრანგი ჟურნალისტები კატეგორია:ფრანგი მამაკაცი ჟურნალისტები კატეგორია:XIX საუკუნის ფრანგი მამაკაცი მწერლები
პოლ ოკენფოლდი
პოლ ოკენფოლდი (Paul Oakenfold) (დ. 30 აგვისტო, 1963, ბრიტანეთი) — ბრიტანელი დიჯეი და ჩამწერი სტუდიის პროდიუსერი.
ოკენფოლდის საქმიანობა ჩანაწერების გამოშვებით არ შემოიფარგლება, მას ასევე უამრავი მიქსი ეკუთვნის. დიჯეობას ოკენფოლდი მოზარდობიდან იწყებს, თუმცა გარკვეული პერიოდით ჯგუფ გრეის-ში ყოფნისას მას თავს ანებებს. შუა 1990-იანებში ისევ ბრუნდება, როგორც კლუბი კრიმის რეზიდენტი დიჯეი 1997-1999 წლებში. ამ პერიოდში ის ამერიკულ აუდიენციაზე აკეთებს აქცენტს. ამ დროს უშვებს ალბომი „ტრანსპორტის“ (Tranceport) ამერიკულ ვარიანტს. საკმაოდ თბილი მიღების შემდეგ ის უშვებს მის დღემდე საუკეთესო ალბომს „პერფექტო წარმოგიდგენთ სხვა სამყაროს“ (Perfecto Presents Another World), რომელშიც სხვადასხვა ავტორის მუსიკა საუკეთესოდაა შერჩეული და შეხამებული. ზოგიერთ წყაროზე დაყრდნობით ეს დისკი გახდა ყველაზე გაყიდვადი საცეკვაო ალბომი ისტორიაში. მისი პოპულარობა ნელ-ნელა მყარდება ცნობილი კინოფილმებისთვის საუნდტრეკების გამოშვების შემდეგ - Swordfish, The Matrix Reloaded, The Matrix Revolutions და Die Another Day, ამ ბოლოსათვის მან ჯეიმზ ბონდის თემის რემიქსი გააკეთა.
2002 წელს ოკენფოლდი სოლო ალბომს Bunkka უშვებს, რომელშიც მრავალი ცნობილი მუსიკოსი და მომღერალია წარმოდგენილი (ნელი ფურტადო, აის კიუბი, შიფტი შელშოკი და ა.შ.). მისი ბოლო დისკია 2004 წლის „კრიმფილდსი“ (ორმაგი).
რესურსები ინტერნეტში
კატეგორია:ელექტრონული მუსიკა კატეგორია:ბრიტანელი დიჯეები კატეგორია:ტრანს მუსიკოსები კატეგორია:დაბადებული 1963 კატეგორია:დაბადებული 30 აგვისტო
Rogeria minensis
Rogeria minensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Rogeria-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
.ch
.ch — ზედა დონის ეროვნული დომენი (ccTLD) შვეიცარიისთვის.
რესურსები ინტერნეტში
ch კატეგორია:კომუნიკაციები შვეიცარიაში
Toppdomän
ბენინიო აკინო
ბენინიო აკინო (დ. 8 თებერვალი, 1960, მანილა, ფილიპინები — გ. 24 ივნისი, 2021, კესონ-სიტი, ფილიპინები) — ფილიპინების პოლიტიკური მოღვაწე, ფილიპინების პრეზიდენტი 2010 წლის 30 ივნისიდან 2016 წლის  30  ივნისამდე. ქვეყნის პირველი ქალი პრეზიდენტის კორასონ აკინოს შვილი.
ქოქოსის კუნძულები
ქოქოსის კუნძულები (კილინგი (Keeling), Territory of the Cocos (Keeling) Islands) — მარჯნის მცირე ზომის კუნძულთა ჯგუფი (27 კუნძული) ინდოეთის ოკეანეში (სამხრეთის განედი 12°05' და აღმოსავლეთის გრძედი 96°53'), ეკუთვნის ავსტრალიას. ფართობი დაახლოებით 14 კმ², მოსახლეობა — 544 კაცი (2016). მათ შორის დაახლოებით 80 % მალაელია. ადმინისტრაციული ცენტრია — სოფელი ვესტ-აილენდი, რომელიც მდებარეობს დასავლეთ კუნძულზე (West Island). ოფიციალური ენაა — ინგლისური. 80 პროცენტი მოსახლეობისა მუსულმანია.
ბენინიო აკინო
რესურსები ინტერნეტში
კატეგორია:დაბადებული 1960 კატეგორია:დაბადებული 8 თებერვალი კატეგორია:გარდაცვლილი 2021 კატეგორია:გარდაცვლილი 24 ივნისი კატეგორია:ფილიპინების პრეზიდენტები კატეგორია:ფილიპინელი პოლიტიკოსები
ქოქოსის კუნძულები
გეოგრაფია
კლიმატი ნესტიანი ტროპიკული, ციკლონების სეზონია ოქტომბრიდან აპრილამდე.
სასმელი წყლის რესურსები ცოტაა, წვიმის წყალი გროვდება ბუნებრივ მიწისქვეშა რეზერვუარებში.
ჩრდილოეთ კილინგის ფართობია — დაახლოებით 1,2 კმ², ლაგუნის — დაახლოებით 0,5 კმ². ატოლი პრაქტიკულად მთლიანად კეტავს ლაგუნას ოკეანისაგან.
სამხრეთ კილინგის კუნძულები შედგება 26 პატარა კუნძულებისაგან, რომელთაგანაც მუდმივად დასახლებულია მხოლოდ ორი კუნძული — ვესტ-აილენდი და ჰოუმი. სამხრეთ კილინგის კუნძულების საერთო ფართობია — 13,1 კმ².
ისტორია
1825 წლის 6 დეკემბერს კუნძულებზე იმყოფებოდა ბრიტანელი კაპიტანი ჯონ კლუნიზ-როსი. 1827 წლის 27 თებერვალს მან სამხრეთ კუნძულზე დააარსა დასახლება, ხოლო 1831 წელს — იგი დაეუფლა ყველა კუნძულს, გამოაცხადა რა ისინი კლუნიზ-როსის ოჯახის ფეოდალურ საკუთრებად. 1857 წელს დიდმა ბრიტანეთმა მოახდინა მათი ანექსირება, ხოლო 1878 წელს გადასცა ცეილონის გუბერნატორს მმართველობაში. 1886 წლის 7 ივლისს დედოფალმა ვიქტორიამ კუნძულები გადასცა კლუნიზ-როსის ოჯახს უვადო მფლობელობაში. 1886 წელს მიაკუთვნეს კოლონია სტრეიტს სეტლმენტსს, რომელსაც შემდგომში მიუერთეს შობის კუნძულიც. სტრეიტს სეტლმენტსზე დაქვემდებარება იყო ფორმალური, ფაქტობრივად კლუნიზ-როსის ოჯახი მართავდა კუნძულებს თავისი შეხედულებისამებრ და 1887 წლიდან 1978 წლამდე გამოსცემდა საკუთარ ვალუტას — ქოქოსის კუნძულების რუპიას.
1955 წლის 23 ნოემბერს მმართველობაში გადაეცა ავსტრალიას. 1978 წლის 1 სექტემბერს ავსტრალიის მთავრობამ გამოისყიდა კლუნიზ-როსის ოჯახის შთამომავლისაგან პრაქტიკულად ყველა მიწა, ხოლო დანარჩენი გამოსყიდულ იქნა 1986 წელს. 1984 წლის 6 აპრილს ჩატარდა რეფერენდუმი კუნძულების თვითგამორკვევის შესახებ. მონაწილეთა უმრავლესობამ მხარი დაუჭირა ავსტრალიასთან კავშირის შენარჩუნებას.
ეკონომიკა
ყველაზე დიდ კუნძულზე — ვესტ-აილენდზე — მდებარეობს აეროპორტი (ემსახურება ტრასას ავსტრალია — ევროპა) და ცხოვრობს მოსახლეობის უმრავლესობა. მოსახლეობის ძირითადი საქმიანობაა — აეროპორტის მომსახურება, ქოქოსის პალმის მოპოვება და კოპრის წარმოება. ბოლო დროს ვითარდება ტურიზმი.
ლიტერატურა
კატეგორია:ქოქოსის კუნძულები კატეგორია:ავსტრალიის კუნძულები კატეგორია:ინდოეთის ოკეანის კუნძულები კატეგორია:არქიპელაგები
ჟან-ლეონ ჟერომი
მინი|ჟან-ლეონ ჟერომი ჟან-ლეონ ჟერომი (Jean-Léon Gérôme, დ. 11 მაისი, 1824 — გ. 20 იანვარი, 1904) — ფრანგი მხატვარი და სკულპტორი აკადემიზმის მიმდევარი. მისი ნახატებიდან აღსანიშნავია ისტორიული ნახატები, ბერძნულ მითოლოგიური ნახატები, ორიენტალიზმი, პორტრეტები და სხვადასხვა ჟანრის აკადემიური სურათები.
რესურსები ინტერნეტში
კატეგორია:ფრანგი მხატვრები კატეგორია:ფრანგი მოქანდაკეები კატეგორია:დაბადებული 11 მაისი კატეგორია:დაბადებული 1824 კატეგორია:გარდაცვლილი 20 იანვარი კატეგორია:გარდაცვლილი 1904
Psychic TV
Psychic TV (ხოლმე ცნობილი, როგორც Psychick TV) ან PTV — ინგლისური ექსპერიმენტული ვიდეო არტის და მუსიკალური ჯგუფი, რომლის დამაარსებლები არიან ჯენესის ბრაიერ პი-ორიჯი და ვიდეო-რეჟისორი პიტერ კრისტოფერსონი. პროექტი დაარსდა Throbbing Gristle-ის დაშლის შემდეგ. ჯგუფის ჟღერადობა მოიცავს ექსპერიმენტული, ეისიდ-ჰაუსის, ინდასტრიალის, ფსიქოდელიური და პოსტ-პანკის ჟანრებს.
ჩრდილოეთის ზღვის იმპერია
პირველი მეფე, რომელმაც სამივე სამეფო გააერთიანა, იყო სვენ ფორკბერდი, დანიის მეფე 986 წლიდან და ნორვეგიის მეფე 1000 წლიდან, მან დაიპყრო ინგლისი 1013 წელს და გახდა სამი სამეფოს მეფე. იგი გარდაიცვალა მომდევნო წელს და მისი სამეფო გაიყო. მისმა ვაჟმა კნუდ დიდმა დაიბრუნა ინგლისი 1016 წელს, დანია 1018 წელს და ნორვეგია 1028 წელს. ის გარდაიცვალა 1035 წელს და სამი სამეფო კვლავ გაიყო, მაგრამ მისმა მემკვიდრემ დანიაში, ჰარდეკნუდმა, მემკვიდრეობით მიიღო ინგლისი 1040 წელს და განაგებდა მას სიკვდილამდე, იგი გარდაიცვალა 1042 წელს. მისი ძალაუფლების მწვერვალზე, როდესაც კნუდი მართავდა სამივე სამეფოს (1028–1035), ის იყო ყველაზე ძლევამოსილი მმართველი დასავლეთ ევროპაში საღვთო რომის იმპერატორის შემდეგ.
სქოლიო
კატეგორია:სკანდინავიის ისტორია კატეგორია:ევროპის ყოფილი იმპერიები კატეგორია:იმპერიები
Rogeria minima
Rogeria minima — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Rogeria-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ტაუბაშ-ბადრაკოვო
ტაუბაშ-ბადრაკოვო (Таубаш-Баҙраҡ; Таубаш-Бадраково) — სოფელი რუსეთის ფედერაციაში, ბაშკირეთის რესპუბლიკის დიურტიულის რაიონში.
2010 წლის მონაცემებით სოფელში ცხოვრობს 142 ადამიანი. რაიონულ ცენტრ დიურტიულიდან დაშორებულია 31 კილომეტრით. უახლოესი რკინიგზის სადგურია უფა, რომელიც დაშორებულია 155 კმ-ით.
2002 წლის აღწერის მიხედვით მოსახლეობის უმრავლესობას თათრები (26 %) და ბაშკირები (61 %) შეადგენენ.
სქოლიო
კატეგორია:დიურტიულის რაიონის სოფლები
კამარონესი
კამარონესი (Camarones) — კომუნა ჩილეში. შედის არიკის პროვინციის  და არიკა და პარინაკოტის რეგიონის შემადგენლობაში. კომუნის ადმინისტრაციული ცენტრია სოფელი კუია. კომუნაში მდებარეობს ერთადერთი აფრო-ჩილელების დასახლება.
კომუნის ფართობი — 3927 კმ². მოსახლეობა — 1 220 კაცი (2006). სიმჭიდროვე — 0,3 ად./კმ².
რესურსები ინტერნეტში
კატეგორია:ჩილეს კომუნები
კალიუმის ქლორიდი
კალიუმის ქლორიდი (KCl) — ტუტე ლითონის კალიუმის მარილი, თეთრი უსუნო კრისტალური ნივთიერებაა. ბუნებაში გვხვდება მინერალების სილვინისა და კალვანიტის სახით
მიღება
კალიუმის მარილმჟავასთან ურთიერთქმედებით კალიუმის სხვა მარილებზე მარილმჟავის მოქმედებით მაგრამ ლაბორატორიებში მას იღებენ ნეიტრალიზაციის რეაქციით მისი თვისებები და NaCl -ის თვისებები საკმაოდ იდენტურია, რადგან ტუტე ლითონები სტრუქტურულად თვისებებით ერთმანეთთან ახლოს დგანან.
სქოლიო
კატეგორია:ქლორიდები კატეგორია:კალიუმის ნაერთები კატეგორია:ქლორის ნაერთები
მარამბიჯი
მარამბიჯი (Murrumbidgee River) — მდინარე ავსტრალიიის სამხრეთ-აღმოსავლეთ ნაწილში, მდინარე მურეის მარჯვენა შენაკადი. წარმოადგენს ახალი სამხრეთ უელსისა და ფედერალური ტერიტორიის მთავარ მდინარეს. სიგრძე 1485 კმ, აუზის ფართობი დაახლ. 81 629,68 კმ². სათავე აქვს ავსტრალიის ალპების ჩრდილოეთ შტოქედებზე, მიედინება ვაკეზე. მთავარი შენაკადია მდინარე ლაკლანი (მარჯვ.). მარამბიჯზე აშენებულია წყალსაცავი და ჰესი. წყლის საშუალო ხარჯი ქალაქ ბალრანალდთან 77 მ³/წმ. იყენებენ სარწყავად. წვიმების დროს სანაოსნოა ქალაქ უოგა-უოგომდე, მშრალი სეზონების დროს ზოგჯერ შრება.
ადგილობრივი აბორიგენების ენაზე, მარამბიჯი ნიშნავს „დიდ წყალს“.
სქოლიო
კატეგორია:ახალი სამხრეთი უელსის მდინარეები
სტოუნ-ტაუნი
სტოუნ-ტაუნი, აგრეთვე ცნობილი როგორც მჯი-მკონგვე (სუაჰილზე „ძველი ქალაქი“) — ქალაქ ზანზიბარის ძველი ნაწილი ტანზანიაში. მდებარეობს ზანზიბარის არქიპელაგის მთავარი კუნძულის, ზანზიბარის დასავლეთ ნაპირზე. XIX საუკუნეში წარმოადგენდა ზანზიბარის სასულთნოს დედაქალაქს, სუნელებით ვაჭრობის აყვავებულ ცენტრს, ისევე როგორც მონათვაჭრობის. კოლონიურ პერიოდში მან კვლავ შეინარჩუნა ზანზიბარის მთავარი ქალაქის სტატუსი. როდესაც ტანგანიკა და ზანზიბარი გაერთიანდნენ და შექმნეს ტანზანიის გაერთიანებული რესპუბლიკა, ზანზიბარმა მაინც შეინარჩუნა ნახევრად-ავტონომიის სტატუსი, მისი მთავრობა კი სწორედ სტოუნ-ტაუნში იჯდა.
სტოუნ-ტაუნი აღმოსავლეთ აფრიკის ისტორიისა და ხელოვნების წამყვანი მნიშვნელობის ქალაქია. მისი არქიტექტურა, რომლის ძირითადი ნაწილიც XIX საუკუნით თარიღდება, ასახავს განსხვავებულ გავლენებს სუაჰილის კულტურისა და მასთან უნიკალურად შერწყმული მავრული, არაბული, სპარსული, ინდური და ევროპული ელემენტებისას. ამ მიზეზით, 2000 წელს იუნესკომ ქალაქი მსოფლიო მემკვიდრეობის სიაში შეიტანა.
მისი მემკვიდრეობის წყალობით, სტოუნ-ტაუნი ტანზანიის მთავარი ტურისტული ღირსშესანიშნაობაა და მისი ეკონომიკის დიდი ნაწილი ტურიზმთან დაკავშირებულ აქტივობებზეა დამოკიდებული.
რესურსები ინტერნეტში
კატეგორია:მსოფლიო მემკვიდრეობის ძეგლები ტანზანიაში
ფაბიანელთა საზოგადოება
ფაბიანელთა საზოგადოება — ბრიტანული სოციალისტური ორგანიზაცია, რომლის მიზანია დემოკრატიული სოციალიზმის პრინციპების განვითარება თანმიმდევრული და რეფორმისტული და არა რევოლუციური გზებით. იგი უკეთ ცნობილია თავისი ინიციატივებით მე-19 საუკუნეში და მე-20 საუკუნის დასაწყისში, პირველი მსოფლიო ომის ეპოქის ჩათვლით. საზოგადოებამ ხელი შეუწყო ლეიბორისტული პარტიის დაარსებას დიდ ბრიტანეთში და შეცვალა მრავალი ქვეყნის პოლიტიკა, რაც მოჰყვა ბრიტანეთის იმპერიის დეკოლონიზაციას.
დღეს საზოგადოება ფუნქციონირებს, როგორც პოლიტიკის ინსტიტუტი და წარმოადგენს ერთ-ერთს 15 ფაბიანური საზოგადოებიდან, რომლებიც აფილირდება ლეიბორისტულ პარტიასთან. მსგავსი საზოგადოებები არსებობს ავსტრალიაში (ავსტრალიის ფაბიანელთა საზოგადოება), კანადაში (დაგლას-კოლდუელის ფონდი) და ახალ ზელანდიაში.
ფაბიანელთა საზოგადოების დაარსებასა და სახელის შერჩევაში დიდი როლი ითამაშა ფრენკ პოდმორმა, სპეციალობით ფსიქოლოგმა. სახელი ფაბიანელებს ჰქვიათ კვინტუს ფაბიუსის მაქსიმუს ვერუკოზუსის (არ უნდა აგვერიოს იულიუს კეისრის თანამებრძოლში, ქვინტუს ფაბიუს მაქსიმუს სანგაში) მიხედვით, რომელიც ცნობილი იყო მეორე პუნიკურ ომში კართაგენის წინააღმდეგ დაყოვნების პოლიტიკის სწორი გამოყენებით, რისთვისაც შეერქვა მეტსახელი „კუნქტატორი“ (დამყოვნებელი).
საზოგადოების სიმბოლოა კუ წითელ ან ვარდისფერ ფონზე, რომელსაც თათი აუწევია დასარტყმელად და ამბობს: "When I strike, I strike hard" (სიტყვების თამაშია: "როდესაც მე ვარტყამ, მე ვარტყამ მაგრად", ანდა "როდესაც მე გავიფიცები, მე გავიფიცები მაგრად"). ფაქტობრივად, კუ ასახავს საზოგადოების მიზანს, სოციალიზმის ექსპანსიას.
„ფაბიანელთა საზოგადოება“ დაარსდა 1884 წლის 4 იანვარს, როგორც განშტოება საზოგადოებისა „ახალი სიცოცხლის ამხანაგობა“, რომელიც დაარსებული იყო 1883 წელს. ამხანაგობის წევრები იყვნენ პოეტები ედვარდ კარპენტერი და ჯონ დევიდსონი, სექსოლოგი ჰეივლოკ ელისი და მომავალი ფაბიანელთა მდივანი ედვარდ რ. პიზი. მათ საზოგადოების გარდაქმნა სურდათ, მაგალითს აძლევდნენ სხვებს სისპეტაკისა და გამარტივებული ცხოვრების, რათა გაყოლოდნენ მათ, მაგრამ როდესაც ზოგიერთმა წევრმა გამოთქვა სურვილი, გამხდარიყო პოლიტიკურად აქტიური, რათა დახმარებოდა საზოგადოების გარდაქმნას, გადაწყვიტეს რომ ცალკე საზოგადოება, „ფაბიანელთა საზოგადოებაც“ უნდა შექმნილიყო. ყველა წევრს შეეძლო დასწრებოდა ორივე საზოგადოების შეკრებებს. „ფაბიანელთა საზოგადოება“ დამატებით მხარს უჭერდა დასავლეთ ევროპის რენესანსის ეპოქის იდეების განხორციელებასა და მათ საჯაროდ გამოცხადებას მთელ მსოფლიოში.
„ახალი სიცოცხლის გაერთიანება“ დაიშალა 1899 წელს, მაგრამ „ფაბიანელთა საზოგადოება“ გაიზარდა და გახდა დაწინაურებული აკადემიური საზოგადოება გაერთიანებულ სამეფოში ედვარდის ეპოქაში. საზოგადოების ტიპური წევრები იკრიბებოდნენ ავანგარდულ „კოეფიციენტების კლუბში“. წლების განმავლობაში გაერთიანების საჯარო შეხვედრები იმართებოდა ესექსის დარბაზში, რომელსაც ჰქონდა პოპულარული ადგილმდებარეობა სტრენდთან ახლოს, ლონდონის ცენტრში.
ჯგუფის ბროშურის თავფურცელზე გამოჩნდა განმარტებითი წერილი, რომელიც აცხადებდა: „სწორედ ასეთ დროს, თქვენ უნდა ელოდოთ, როგორი მოთმინებითაც ელოდა ფაბიუსი ჰანიბალთან ბრძოლას, თუმცა კი ბევრი კიცხავდა მას ასეთი შეყოვნებების გამო, მაგრამ როდესაც დრო მოვა, თქვენ ფაბიუსისნაირად უნდა მოიქცეთ და ძლიერად შეუტიოთ. წინააღმდეგ შემთხვევაში თქვენი ლოდინი ფუჭი და უნაყოფო აღმოჩნდება“.
დარეგისტრირების შემდეგ მალევე „ფაბიანელთა საზოგადოება“ შეუდგა უამრავი გამოჩენილი თანამედროვის მიზიდვას, რომლებიც მიწვეულნი იყვნენ სოციალისტური შეხედულებების საფუძველზე. მათ შორის აღმოჩნდნენ ჯორჯ ბერნარდ შოუ, ჰერბერტ ჯორჯ უელსი, ანი ბეზანტი, გრემ ვოლასი, ჰიუბერტ ბლანდი, ედით ნესბიტი, სიდნი ოლივიე, ოლივერ ლოჯი, ლეონარდ ვულფი და ვირჯინია ვულფი, რამსეი მაკდონალდი და ემელინ პანკჰერსტი. ბერტრანდ რასელიც კი გარკვეული დროით გახდა საზოგადოების წევრი, მაგრამ წამოვიდა იქიდან მას შემდეგ, რაც გამოთქვა თავისი რწმუნება იმის შესახებ, რომ საზოგადოების ანტანტურ პრინციპებს (ამ შემთხვევაში იმ ქვეყნებს შორის, რომლებიც გაერთიანდნენ გერმანიის წინააღმდეგ) შესაძლოა ომამდეც კი მიეყვანა საქმე.
ფაბიანელთა საზოგადოების ცენტრში იდგნენ სიდნი უები და ბეატრის უები. მათ ერთად დაწერეს მრავალრიცხოვანი კვლევები სამრეწველო ბრიტანეთზე, ასევე ალტერნატიულ კოოპერაციულ ეკონომიკაზე, რომელიც ეხებოდა კაპიტალისა და მიწის საკუთრების უფლებას. ფაბიანელთა საზოგადოების პირველი ბროშურები, რომლებიც იცავს სოციალური სამართლიანობის პრინციპებს, დაემთხვა 1900-იანი წლების დასაწყისში განხორციელებულ ლიბერალურ რეფორმებს. ფაბიანელთა წინადადებები უფრო პროგრესული იყო, ვიდრე ისინი, რომლებიც დაადგინეს ლიბერალური რეფორმის კანონმდებლობაში. ფაბიანელები ლობირებდნენ საარსებო მინიმუმის შემოღებას 1906 წელს, ასევე უნივერსალური ჯანდაცვის სისტემის შექმნას 1911 წელს და პერის წოდების მემკვიდრეობითი გადაცემის გაუქმებას 1917 წელს.
ფაბიანელთა ადრეული შეხედულებები
ფაბიანელი სოციალისტები ემხრობოდნენ ბრიტანეთის იმპერიალისტური საგარეო პოლიტიკის რეფორმას, როგორც ინტერნაციონალური რეფორმისკენ მიმავალ გზას და სახელმწიფოს კეთილდღეობის ბისმარკისეულ გერმანულ მოდელს. ისინი აკრიტიკებდნენ გლადსტონის ლიბერალიზმს - მისი ინდივიდუალიზმისთვის შინ და ინტერნაციონალიზმისთვის საზღვარგარეთ. ისინი უპირატესობას ანიჭებდნენ ეროვნულ საარსებო მინიმუმს, რათა შეეჩერებინათ ბრიტანული ინდუსტრიები, რომლებიც მათი არაეფექტურობის კომპენსირებას ახდენდნენ ხელფასების ზღვარის შემცირებით, იმის ნაცვლად რომ ინვესტირება მოეხდინათ აღჭურვილობაში; ასევე, ურბანულ განახლებას (ძველი ბარაკების აღება) და ჯანდაცვის სერვისს, „თუნდაც ზომიერად იმპერიული რასის გამრავლებისათვის“, რომელიც იქნებოდა მეტად პროდუქტიული და სამხედრო თვალსაზრისით უკეთესი, ვიდრე „ანემიური, დემორალიზებული მცხოვრებნი ჩვენი დიდი ქალაქებისა“; და განათლების ეროვნული სისტემას, იმიტომ რომ „იმპერიის მომავალი ბრძოლები კომერციული კეთილდღეობისთვის უკვე წაგებულია საკლასო ოთახებში“.
1900 წელს საზოგადოებამ გამოუშვა „ფაბიანიზმი და იმპერია“, პირველი ოფიციალური განაცხადი საგარეო ურთიერთობებზე თავისი შეხედულებების შესახებ, რომლის მონახაზი შექმნილი იყო ბერნარდ შოუს მიერ და ითვალისწინებდა ფაბიანელთა საზოგადოების 150 წევრის წინადადებებსა და შემოთავაზებებს. იგი იყო მიმართული ჯონ მორლისა და სერ უილიამ ჰერკორტის მსგავსთა ლიბერალური ინდივიდუალიზმის წინააღმდეგ. იგი ამტკიცებდა, რომ კლასიკური ლიბერალური პოლიტეკონომია მოძველდა და რომ იმპერიალიზმი წარმოადგენდა საერთაშორისო პოლიტიკის ახალ ეტაპს. საკითხი ასე იდგა: დიდი ბრიტანეთი იქნებოდა ცენტრი მსოფლიო იმპერიისა, თუ ის დაკარგავდა თავის კოლონიებს და დარჩებოდა მხოლოდ 2 კუნძულის ამარად ჩრდილო ატლანტიკაში? ეს სტატია მხარს უჭერდა ბრიტანეთს ბურების ომში, რადგანაც პატარა ერები, როგორიც იყვნენ ბურები, წარმოადგენდნენ ანაქრონიზმებს იმპერიის ხანაში. იმისათვის რომ შეენარჩუნებინათ იმპერია, ბრიტანელებს სჭირდებოდათ სრულად გამოეყენებინათ სავაჭრო ურთიერთობები, რაც ომებით უნდა ყოფილიყო უზრუნველყოფილი; შეექმნათ სამოქალაქო არმია, რომელსაც უნდა ჩაენაცვლებინა პროფესიული ჯარი; სამუშაო კოდექსში უნდა შეეტანათ ცვლილება, რომელიც ნახევარ განაკვეთზე მუშაობის ასაკს 21 წლამდე გაზრდიდა, იმგვარად რომ მოგებული 30 საათი უნდა ყოფილიყო გამოყენებული „ფიზიკურ ვარჯიშებში, ტექნიკური და სამოქალაქო განათლების კომბინაციასა და საველე წვრთნებში თანამედროვე იარაღის გამოყენების შესწავლის მიზნით“.
ფაბიანელები ასევე ემხრობოდნენ მიწის იჯარების ნაციონალიზაციას. მათ სჯეროდათ, რომ მიწათმფლობელების მიერ იჯარის აღებით მიღებული თანხა არ იყო შრომით მოპოვებული. ეს იდეა წამოვიდა ამერიკელი ეკონომისტის ჰენრი ჯორჯის შრომებისგან. მრავალი ფაბიანი მონაწილეობდა ლეიბორისტული პარტიის ფორმირებაში 1900 წელს, ამ პარტიის დამფუძნებელი დოკუმენტაცია კი დაწერა სიდნი უებმა და მათი შინაარსი უმეტესად გადმოღებული იყო ფაბიანური საზოგადოების ფუნდამენტალური დოკუმენტებიდან. ლეიბორისტული პარტიის დაარსებასთან დაკავშირებით გამართულ კონფერენციაზე 1900 წელს, ფაბიანელთა საზოგადოება 861 წევრს ითვლიდა და აქედან ერთი დელეგატადაც გააგზავნეს.
მეორე თაობა
პირველ და მეორე მსოფლიო ომებს შორის პერიოდში შეიქმნა ფაბიანელების „მეორე თაობა“, რომელშიც ირიცხებოდნენ რ. ჰ. თოუნი, ჯ. დ. ჰ. კოული და ჰაროლდ ლასკი. მათ თავიანთი წინა თაობების მსგავსად ჰქონდათ დიდი ზეგავლენა სოციალ-დემოკრატიულ აზროვნებაზე. მათი იდეოლოგიის თანახმად: „თითოეულ ადამიანს ძალაუფლება უნდა ჰქონდეს თავისი ცოდნისა და ნიჭის შესაბამისად. ძირითადი მოტივი იყო თავიანთი წარმოდგენილი სამართლიანი სახელმწიფოს პრინციპი: თითოეულისგან უნარის მიხედვით, თითოეულს _ საჭიროების მიხედვით (კომუნისტური პრინციპია). დემოკრატიული სოციალიზმი, რომელიც კონტროლდება ხმების უმრავლესობით, იმართება ციფრებით და ვერასოდეს იქნება ნამდვილად წარმატებული; ნამდვილად არისტოკრატიული სოციალიზმი, რომელიც დაფუძნებულია მოვალეობაზე და მასში მთავარი ადგილი უკავია სიბრძნეს, არის წინ გადადგმული ნაბიჯი ცივილიზაციის უფრო მაღალი საფეხურისაკენ“. _ ანი ბესანტი, „ფაბიანელთა საზოგადოების“ წევრი და შემდგომში ინდოეთის ეროვნული კონგრესის პრეზიდენტი.
სწორედ ამ დროს, როდესაც მესამე მსოფლიოს მრავალი მომავალი ლიდერი იყო ფაბიანების აზრის ზეგავლენის ქვეშ, განსაკუთრებით, ჯავაჰარლალ ნერუ ინდოეთში, რომელიც შემდგომში ინდოეთის ეკონომიკურ პოლიტიკას განსაზღვრავდა ფაბიანელების სოციალური ხაზის მიხედვით. ბრიტანეთისგან დამოუკიდებლობის მოპოვების შემდეგ, ნერუს ფაბიანელობამ იმოქმედა ინდოეთის ეკონომიკაზე, რომელშიც სახელმწიფო საკუთრებაში იქნა შეტანილი ოპერირებადი და კონტროლირებადი წარმოების საშუალებები, კერძოდ, საკვანძო მძიმე სამრეწველო სექტორები, როგორიცაა: ფოლადი, ტელეკომუნიკაციები, ტრანსპორტი, ელექტროენერგიის წარმოება, სამთო და უძრავი ქონების განვითარება. კერძო საქმიანობა, საკუთრების უფლებები და მეწარმეობა დარჩა წახალისების გარეშე ან რეგულირდებოდა ნებართვების გზით, სამაგიეროდ, ეკონომიკური საქმიანობის ნაციონალიზაცია და მაღალი გადასახადები იქნა ცნობილი მიზანშეწონილად. ასევე წახალისებული იქნა ინდივიდუალური არჩევნის კონტროლი და მაჰალანობი-ს მოდელი, რომელსაც ნერუ თვლიდა იმის საშუალებად, რომ განეხორციელებინათ ფაბიანელთა საზოგადოების მიერ წარმოდგენილი სოციალიზმის ვერსია. გარდა ამისა, კოლონიური ინდოეთის რამდენიმე დამოუკიდებლობამდელი ლიდერი, როგორიც იყო ანი ბესანტი – ნერუს მენტორი და შემდგომში ინდოეთის სამოქალაქო კონგრესის პრეზიდენტი, იყვნენ ფაბიანელთა საზოგადოების წევრები.